Συντεταγμένες: 39°57′0″N 26°15′2″E﻿ / ﻿39.95000°N 26.25056°E﻿ / 39.95000; 26.25056

Το **Μουσείο της Τροίας** (τουρκικά: *Troya Müzesi* ή *Truva Müzesi*) είναι ένα αρχαιολογικό μουσείο, που βρίσκεται κοντά στον αρχαιολογικό χώρο της αρχαίας πόλης της Τροίας, στη βορειοδυτική Τουρκία. Άνοιξε το 2018 και εκθέτει σε επτά τμήματα ενός σύγχρονου αρχιτεκτονικού κτηρίου τα ιστορικά αντικείμενα από την Τροία και από μερικές άλλες κοντινές αρχαίες πόλεις και νησιά. Ο διευθυντής του μουσείου είναι ο Αλή Ατματζά.

Κτήριο μουσείων
---------------

Το Μουσείο της Τροίας βρίσκεται περίπου 800 μέτρα (2600 πόδια) ανατολικά του αρχαιολογικού χώρου της πόλης της Τροίας στο χωριό Τεφικίγιε, στην περιοχή Εζινέ στην επαρχία Τσανάκκαλε, στη βορειοδυτική Τουρκία.

Το διαγωνισμό του σχεδιασμού για το κτήριο του μουσείου το κέρδισε ο Γιαλίν Μιμαρλίκ το 2011. Ο Μιμαρλίκ σχεδίασε το κτήριο σε σύγχρονο, απλό αρχιτεκτονικό στιλ. Η κατασκευή ξεκίνησε το 2013, σταμάτησε το 2015 και ξανάρχισε το 2017.

 Θέα από το εσωτερικό του μουσείου
Το κτήριο σε σχήμα κύβου με τέσσερις ορόφους είναι επενδεδυμένο με ατσάλι, που έχει διαβρωθεί από τον καιρό και έχει χρώμα σκουριάς, για να δώσει την εντύπωση ότι ανασκάφηκε από τον αρχαιολογικό χώρο.   Το ύψος του κτηρίου ισοδυναμεί με το βάθος της ανασκαφής στον αρχαιολογικό χώρο της Τροίας. Οι εκθεσιακοί χώροι καλύπτουν 2,700 m2 (29,000 sq ft) από το συνολικό εσωτερικό χώρο εκτάσεως 12,750 m2 (137,200 sq ft).  Οι εκθεσιακοί χώροι των 32 m × 32 m (105 ft × 105 ft) περικλείονται από χώρους εργασίας, αποθήκες και αίθουσες συνεδριάσεων. Το υπόγειο προορίζεται για λειτουργίες συντήρησης. Η είσοδος στο μουσείο πραγματοποιείται από μία ράμπα πλάτους 12 μέτρων (39 ποδιών), που οδηγεί σε μία υπόγεια πύλη.

Το συνολικό κόστος του κτηρίου ανήλθε σε ₺ 45 εκατομμύρια (περίπου 8 εκατομμύρια $). Το μουσείο άνοιξε στις 10 Οκτωβρίου 2018, το "Έτος της Τροίας", όπως ανακηρύχθηκε στην Τουρκία.

Εκθέσεις
--------

 Χρυσό κολιέ
Οι κόγχες στους τοίχους της ράμπας εισόδου περιέχουν ταφόπλακες, αγάλματα μεγάλου μεγέθους, σκηνές και φωτογραφίες τοιχογραφιών από τα διάφορα επίπεδα της ανασκαφής στην Τροία. Στην είσοδο, οι πληροφορίες σχετικά με την αρχαιολογική επιστήμη, τις αρχαιολογικές μεθόδους χρονολόγησης και όρους όπως η διατήρηση και αποκατάσταση της πολιτιστικής κληρονομιάς, ο τύμβος και οι προϊστορικές περίοδοι της Νεολιθικής, της Χαλκολιθικής, της Εποχής του Χαλκού και της Εποχής του Σιδήρου εξηγούνται στον επισκέπτη για σκοπούς προσανατολισμού. Το μουσείο διαθέτει επίσης οπτικά γραφικά σχέδια, διοράματα και διαδραστικές οθόνες.

 Σαρκοφάγος Πολυξένης
Το μουσείο περιλαμβάνει επτά τμήματα. Το ισόγειο προορίζεται για αντικείμενα από την περιοχή της Τρωάδας, σήμερα η χερσόνησος της Μπίγκα. Αυτά είναι τα αρχαιολογικά ευρήματα από τις αρχαίες πόλεις της Άσσου (Μπεχραμκαλέ), της Τενέδου ( Μποζτζααντά ), Πάριον, Αλεξάνδρεια Τρωάδος (Εσκί Σταμπούλ), Σμίνθειο, τη Λάμψακο (κοντά Λαπσέκι ), Θύμπρα, Ταβόλια και της Ίμβρου (Γκιοκτσεαντά). Στην έκθεση υπάρχουν περίπου 2.000 κομμάτια από τη συλλογή του μουσείου με περίπου 40.000 διαφορετικά αντικείμενα, τα οποία μεταφέρθηκαν από το Αρχαιολογικό Μουσείο Τσανακκαλέ, τα Αρχαιολογικά Μουσεία της Κωνσταντινούπολης και το Μουσείο Ανατολικών Πολιτισμών. Ζητήθηκε η μεταφορά νομισμάτων της Τροίας από το Αρχαιολογικό Μουσείο του Σμύρνης.  Τα εκθέματα περιλαμβάνουν δοχεία συλλογής δακρύων, γυάλινα και τερακότα μπουκάλια αρώματος, ειδώλια, χρυσά κομμάτια, περιδέραια και βραχιόλια, νομίσματα, στολίδια, αντικείμενα και εργαλεία οστών, μεταλλικά δοχεία, κεραμικά τερακότας, όπλα, τσεκούρια και κόπτες, οδοδείκτες, επιγραφές, βωμοί, σαρκοφάγοι, γλυπτά και πολλά άλλα ειδικά κομμάτια από την ιστορία των 5.000 ετών της περιοχής.   Ανάμεσα στα αξιοσημείωτα κομμάτια είναι η σαρκοφάγος Πολυξένης, που ανασκάφηκε το 1994 και το άγαλμα του Έλληνα θεού Τρίτωνα, που ανακαλύφθηκε το 2012. Στην αυλή του μουσείου εκτίθενται πέτρινα αντικείμενα, κίονες, στήλες και κιονόκρανα.

Παραπομπές
----------

1. 1 2 3 4 5 6  «Çanakkale villagers rush to newly opened Troy Museum». *Hürriyet Daily News* (στα Αγγλικά). Ανακτήθηκε στις 7 Μαΐου 2021.
2. ↑  «Troy Museum opens to visitors in Çanakkale». *Hürriyet Daily News* (στα Αγγλικά). Ανακτήθηκε στις 7 Μαΐου 2021.
3. 1 2 3 4 5  «Troya Müzesi ziyarete açıldı». *www.ntv.com.tr* (στα Τουρκικά). Ανακτήθηκε στις 7 Μαΐου 2021.
4. 1 2 3  «Yalin Mimarlik completes Museum of Troy in Turkey». *Dezeen* (στα Αγγλικά). 30 Ιανουαρίου 2019. Ανακτήθηκε στις 7 Μαΐου 2021.
5. 1 2 3  «Troya Müzesi / Yalın Mimarlık». *Arkitektuel* (στα Τουρκικά). 15 Φεβρουαρίου 2019. Ανακτήθηκε στις 7 Μαΐου 2021.
6. 1 2 3 4 5  «TÜRKİYE KÜLTÜR PORTALI». *www.kulturportali.gov.tr*. Ανακτήθηκε στις 7 Μαΐου 2021.
7. ↑  «Gülpınar (Apollon Smintheion) | Turkish Archaeological News». *turkisharchaeonews.net*. Ανακτήθηκε στις 7 Μαΐου 2021.

|  |  |
| --- | --- |
| 

|  |
| --- |
| * Πύλη:Τουρκία
 |

 |